Дзяржаўная ўстанова адукацыі «Гадылеўскі вучэбна - педагагічны комплекс дзіцячы сад-сярэдняя школа»

***Класная гадзіна***

***“Дзяржаўныя сімвалы - нацыянальны гонар Рэспублікі Беларусь”***

Настаўнік

ДУА “Гадылеўскі ВПК дз/с – СШ”:

Старавойтаў Павел Сяргеевіч

Гадылева 2021

**Тэма:** Дзяржаўныя сімвалы - нацыянальны гонар Рэспублікі Беларусь

**Мэта:** паглыбленне ведаў навучэнцаў аб дзяржаўных сімвалах Рэспублікі Беларусь.

**Задачы:**

-актуалізаваць і пашырыць веды дзяцей пра гісторыю стварэння дзяржаўнай сімволікі Рэспублікі Беларусь;

- стварыць умовы для ўсведамлення навучэнцамі значнасці дзяржаўнай сімволікі;

- спрыяць развіццю пазнавальнага інтарэсу, пашырэнню кругагляду ў галіне дзяржаўнай сімволікі;

- выхоўваць у школьнікаў паважлівыя і беражлівыя адносіны да дзяржаўных сімвалаў Рэспублікі Беларусь, да гістарычнага мінулага і традыцый народа нашай краіны;

-выхоўваць пачуцці патрыятызму і любові да сваёй Радзімы.

**Форма правядзення:** медыйная презентацыя з элементами “мазгавога штурму”

**Абсталяванне:**

куток дзяржаўнай сімволікі, на дошцы тэма класснай гадзіны, плакат з выявай дзяржаўных сімвалаў, мультымедыйнае абсталяванне

**Эпіграф**

*Ад прадзедаў спакон вякоў  
 Мне засталася спадчына;  
Памiж сваiх i чужакоў  
Яна мне ласкай матчынай.*

*Янка Купала*

***Ход мерапрыемства***

**Настаўнік:**

**Уступная гутарка:**

Паглядзіце, калі ласка, на карту свету, вы бачыце, што наша краіна знаходзіцца ў самым цэнтры Еўропы і, як самастойная дзяржава, мае сваю сімволіку і прымае актыўны ўдзел у сусветным жыцці. Сёння мы пагаворым пра дзяржаўную сімволіку нашай краіны. Пра тыя сімвалы, з дапамогай якіх прынята прадстаўляць нашу краіну ў свеце.

А як вы разумееце сэнс слова «сімвал»? (Сімвал - гэта тое, што служыць умоўным знакам: словы, прадметы, дзеянні для абазначэння пэўных паняццяў і ідэй, а таксама прыналежнасць да чаго-небудзь.

У далёкім мінулым людзі, якія жылі разам, утваралі плямёны. Плямёны, якія не жадалі ці не ўмелі захоўваць вопыт продкаў, гінулі - слабелі і раствараліся ў іншых плямёнах. Тыя ж плямёны, у якіх з павагай ставіліся да запаветаў і культуры продкаў, квітнелі і развіваліся.

Плямёны адрозніваліся сваёй адзеннем, жыллём,прадметамі побыту. Пакланяліся сваім Багам, Сонцу і Зямлі.

У жорсткіх бітвах за свабоду і незалежнасць нашы продкі карысталіся круглымі шчытамі, афарбаванымі ў пэўныя колеры. Неабходнасць пазначаць свае палкі, аддзяляць іх ад варожых, адначасова запалохаць ворагаў і падбадзёрыць сваіх воінаў паступова прывяла да стварэння сцяга, а упрыгожаны рознымі "шчаслівымі прыкметамі" ці "знакамі лёсу" шчыт пераўтварыўся з цягам часу ў герб. Вось так і ўтвараліся дзяржаўныя сімвалы.

**Настаўнік:**

- Якія дзяржаўныя сімвалы вы ведаеце?

(Адказы вучняў: герб, сцяг ,гімн)

Герб і сцяг лічыліся і лічацца ва ўсіх краінах вышэйшымі сімваламі народа і шануюцца гэтак жа, як роднае слова, родны дом, родная культура і звычаі і сімвалізуюць, ўвасабляюць для кожнага чалавека, для кожнага грамадзяніна Радзіму. Існавалі і існуюць цяпер пэўныя правілы стварэння сцягоў і гербаў, яны замацаваны традыцыяй і пэўнай навукай - геральдыкай. Галоўная ўмова: кожны герб і кожны сцяг павінны выказваць толькі ім уласцівую сімволіку. Інакш кажучы, усё гербы і ўсё сцягі павінны істотна адрознівацца і не паўтараць адзін аднаго.

**Настаўнік:**

-А як вы лічыце, што павінна быць адлюстравана на гербе, сцягу і ў гімне? (Асаблівасці краіны).

-Зараз паслухайе яшчэ легенду пра нашу сімволіку:

-Нарадзілася ў маці тры сыны. Кажа яна першаму:"Цябе, сынок, буду прасіць, каб насіў маю карону. Я спляла яе з жытняга калосся, канюшыны, ільну, якімі квітнее наша зямля". А затым дае сыну чырвоную зорачку. "Беражы яе, - гаворыць маці, - і глядзі, каб ніколі-ніколі не патухла гэта зорка, бо з ёю ў сэрцы змагаўся наш народ за вольнае жыццё, за сонечнае неба".

"Ты, сынок, - кажа маці другому, - насі адзенне, па якім усе будуць пазнаваць нашу багатую і мужную зямлю". І апранула сына ў чырвона-зялёна-белую вопратку.

"А ты, сынку, птах мой галасісты, будзеш спяваць маю самую любімую, дарагую песню”, - папрасіла маці трэцяга сына і падарыла яму ноты і словы песні.

Задумалася маці: а якія ж імёны даць сваім сынам? А потым яшчэ раз звярнулася да сваіх дзяцей:"Ты, сынок першы, будзеш вядомы ў нашай Дзяржаве пад іменем Герб; ты, сынок другі, будзеш называцца Сцягам, а ты, сынок трэці, - Гімнам". Так і жывуць у маці тры сыны: Герб, Сцяг, Гімн."

- А хто іх маці, як яе называюць? (Рэспубліка Беларусь)

- Дзяржаўны герб, Дзяржаўны сцяг і Дзяржаўны гімн - гэта твар нашай дзяржавы, які адрознівае яе ад іншых краін свету. Кожны год- другая нядзеля мая- Дзень Дзяржаўнага герба і Дзяржаўнага сцяга Рэспублікі Беларусь. А калі гучыць гімн, абавязкова трэба слухаць яго стоячы.

**Настаўнік:**

-Давайце разгледзім нашу сімволіку і паспрабуем растлумачыць, чаму наша сімволіка так выглядае, і што сімвалізуюць пэўныя элементы, колеры.

**Выступленне 1 вучня**:

Дзяржаўны сцяг – гэта сімвал незалежнай дзяржавы. У вельмі даўнія часы ў якасці сцягоў ўжывалі упрыгожаныя жэрдкі. Старажытныя грэкі ў якасці сцяга выкарыстоўвалі зброю або кавалак з якой-небудзь літарай, малюнкам або сімвалам, узнятыя на шост. Першы крамнінны сцяг вынайшлі ў Старажытным Рыме. Самым старым дзяржаўным сцягам з'яўляецца сцяг Даніі, вядомы з 1219 года.

Дзяржаўны сцяг адлюстроўвае істотна важныя звесткі пра нашу краіну. Наш сцяг, як вы бачыце, мае тры колеры: чырвоны, зялёны і белы. Чырвоны колер са старажытных часоў служыць знакам Сонца, сімвалізуе кроўныя повязі, брацтва, барацьбу за справядлівую справу. Ён азначае высокае прызначэнне ў лёсе і перамогу. Зялёны колер – гэта колер Прыроды, нашай карміцелькі, нашай першамаці. Гэта колер палёў і лясоў, якія здаўна займалі асноўную частку тэрыторыі нашай краіны. Зялёны колер – колер дабра, росту, развіцця, дабрабыту і міру. Нарэшце, белы колер – гэта перш за ўсё колер свабоды. Недарэмна лічаць, што назва нашай краіны – Беларусь – звязана з непахіснай воляй да свабоды.

Сцяг Беларусі мае яшчэ адну важную, характэрную рысу – гэта чырвоны народны ўзор ці, інакш кажучы, арнамент. Арнамет – гэта сімвалічны малюнак, графічны спосаб заклінання вышэйшых боскіх сіл. Праз узоры, ці арнамент, людзі выказвалі розныя пажаданні і запаветы яшчэ ў тыя часы, калі не існавала пісьменства. На Дзяржаўным сцягу Рэспублікі Беларусь адлюстравана частка (фрагмент) найбольш старажытнага і тыповага арнаменту. Работа была выканана ў 1917 годзе і належыць простай сялянцы Матроне Маркевіч з вёскі Касцелішча Санненскага павета.

**Настаўнік.** Што азначае гэты арнамент? Што ён сімвалізуе? Перш за ўсё – працалюбства і працоўнае майстэрства як перадумову кожнага шчаслівага лёсу. Прыгледзімся больш уважліва да арнаменту. У цэнтры яго ромб з тоўстымі «кручкамі», ці «рагамі», ці «вёсламі», якія азначаюць вечнасць і рух. Сам ромб – гэта старадаўняя выява багіні Зямлі і Урадлівасці. Разам з тым гэта сімвал засеянага поля. Такім чынам, беларускі сцяг расказвае гісторыю беларускага народа, заклікае да ажыццяўлення самых высокіх памкненняў да свабоды, росквіту і дружбы народаў. Гэты сцяг лунае над будынкам, у якім працуе Прэзідэнт Рэспублікі Беларусь. Сцяг пастаянна ўзняты і над будынкамі іншых важнейшых дзяржаўных органаў.

**Настаўнік:** Другім дзяржаўным сімвалам з'яўляецца герб.  
Усе дзяржавы маюць свае гербы – афіцыйныя эмблемы. Яны намаляваныя на пячатках, бланках, грашовых знаках краіны. Вывучэнне гербаў займаецца навука геральдыка.

**Выступленне 2 вучня:**

Дзяржаўны герб Рэспублікі Беларусь уяўляе сабой размешчаны ў сярэбраным полi залаты контур дзяржаўнай мяжы Рэспублікі Беларусь, накладзены на залатыя промні ўзыходзячага над зямным шарам сонца, як сімвал росквіту. Уверсе поля знаходзіцца пяціканцовая чырвоная зорка. Герб абрамлены вянком з залатых каласоў, пераплеценых справа кветкамі канюшыны, злева - кветкамi лёну. Вянок тройчы перавiты з кожнага боку чырвона-зялёнай стужкай, у сярэдняй частцы якой у аснове дзяржаўнага герба Рэспублiкi Беларусь у два радкі напiсаны золатам словы "Рэспубліка Беларусь". Герб быў зацверджаны 7 чэрвеня 1995 года

На сённяшні момант апісанне герба Беларусі зафіксавана ў законе «Аб дзяржаўных сімвалах Рэспублікі Беларусь», прынятым у 2004 годзе

Зараз мы з вамі ўважліва разгледзім ўсе часткі герба. Кожная дэталь мае важнае значэнне і дае наглядныя і ў той жа час важныя звесткі пра нашу краіну, пра наш народ.

Першае, на што звярнем ўвагу – гэта контур тэрыторыі Рэспублікі Беларусь, як яна адлюстравана на геаграфічнай карце. Контур краіны знаходзіцца ў сярэдзіне герба, утворанага вянком з каласоў, пераплеценых з аднаго боку ружовымі кветкамі канюшыны, з другога – блакітнымі кветкамі ільну.

Вянок (з ружаў, пальмавых лісцяў, лаўра) спрадвеку выкарыстоўваўся народамі як узнагарода пераможцу і ўвасабляў перамогу. Разам з гэтым гэта сімвал памяці і непарыўнай сувязі сучаснікаў з продкамі. Славяне верылі, што пучок або сноп хлебных каласоў – лепшы спосаб звароту да божых сіл з просьбай аб пасланні ці дараванні новага ўраджаю і працвітання. Канюшына – сімвал сувязі са стваральным светам жывёл: канём, каровай, авечкай, для якіх яна – лепшы корм. Лён – гэта бавоўна Поўначы, цудоўны матэрыял для аддзення. Лён – сімвал пераўтваральнай працы, знак дабра і дастатку.

Ніжэй контура граніцы Рэспублікі Беларусь змешчаны зямны шар з узыходзячым над ім сонцам і залатымі промнямі. Зямны шар – гэта знак таго, што Рэспубліка Беларусь успрымае ўсе народы Зямлі як раўнапраўных сяброў і партнёраў, гатова з імі дружыць і гандляваць, абменьвацца вырабамі і ведамі. Яднанне Зямлі і Сонца – галоўны знак жыцця.

З элементаў герба звяртае на сябе ўвагу чырвоная зорка. Пяціканцовая зорка – сімвал чалавека і чалавецтва, знак мужнасці і высокіх памкненняў.

Герб абвіты чырвона-зялёнай стужкай, на якой знізу чытаем надпіс залацістага колеру – «Рэспубліка Беларусь». Герб Рэспублікі Беларусь сімвалізуе дзяржаўную волю народа і выкарыстоўваецца ўсімі дзяржаўнымі органамі краіны.

**Настаўнік:** Сімвалам любой дзяржавы з'яўляецца і гімн – урачыстая песня.

**Выступленне 3 вучня:**

Слова «гімн» узнікла ў Старажытнай Грэцыі і пазначала ўрачысты спеў у гонар багоў, герояў ці гістарычных падзей. У цяперашні час гімн выконваюць і спяваюць ва ўрачыстых выпадках якія адбываюцца ў краіне.

Доўгі час гімнам Беларусі была песня, складзеная ў гады існавання Беларускай ССР і зацверджаная ў 1955 годзе. Музыку да гімна напісаў Нестар Сакалоўскі ў гады вайны, а словы - Міхась Клімковіч. Адзінаццаць гадоў спатрэбілася гэтай песні, каб яе зацвердзілі афіцыйным гімнам краіны. З 1995 па 2002 год гімн выконваўся без слоў, паколькі Савецкі Саюз, згаданы ў тэксце, ужо не існаваў. У 2002 годзе Уладзімір Карызна прадставіў новы варыянт тэксту гімна, які быў прызнаны і зацверджаны.

Мелодыю гімна нашай краіны напісаў Нестар Сакалоўскі, а словы належаць паэтам Міхаілу Клімковічу і Уладзіміру Карызне.

**Настаўнік:** Шчыра дзякую нашым дакладчыкам, спадзяюся, што кожны ўзяў для сябе нешта карыснае.

Для замацаванне атрыманых ведаў прапаную вам згуляць у інтэлектуальную гульню "Пяць зорак". Прапаную вам уходзе гульні падзяліцца сваімі ведамі аб роднай Беларусі.

**Ход гульні**

**Умовы гульні:** Клас дзеліцца на дзве каманды. Кожная каманда выбірая капітана і прыдумвае назву каманды.

**1 тур: “Віктарына”**

Камандам па чарзе задаюцца пытанні, за кожны правільны адказ - 1 бал.

1. Як называецца сталіца нашай Радзімы? (Мінск.)

2. На колькі абласцей падзелена Рэспубліка Беларусь? (На 6)

3. Імя знакамітага беларускага кнігадрукара з Полацка? (Францыск Скарына.)

4. Як называецца Асноўны Закон Рэспублікі Беларусь? (Канстытуцыя.)

5. Беларусь вельмі часта называюць краем чаго? (Лясоў і азёр)

6.Якая жывёла з'яўляецца сімвалам Белавежскай пушчы? (Зубр)

7. Назавіце расліна, званую паўночным шоўкам, золата Беларусі, яго кветка ўпрыгожвае герб Рэспублікі. (Лен)

8. Назавіце колеры Дзяржаўнага Сцяга (Чырвоны, зялёны, белы.)

9. Самая доўгая рака ў Беларусі? (Днепр, 690 км па Беларусі, усяго 2145 км.)

10. Назавіце дату дзяржаўнага свята Дзень незалежнасці. (3 ліпеня)

**2 тур: “Дзяржаўны гімн**”

Навучэнцам прапануецца раздрукоўка са словамі гімна Беларусі (1куплет і прыпеў), але ў ёй маюцца пропускі. Навучэнцы павінны запоўніць пропускі.

Мы, *беларусы* — мірныя людзі,  
Сэрцам адданыя роднай зямлі,  
Шчыра сябруем, сілы *гартуем*  
Мы *ў працавітай*, вольнай сям’і.  
Слаўся, зямлі нашай светлае імя,  
*Слаўся,* народаў братэрскі саюз!  
Наша любімая *маці-Радзіма,*  
Вечна *жыві* і квітней, Беларусь!

(Падчас праверкі з дапамогай мультымедыйнай прэзентацыі на слайдах з'яўляюцца словы гімна Рэспублікі Беларусь, і дзеці не толькі правяраюць правільнасць выкананага задання, але яшчэ і падпяваюць).

**3 тур: “Даты ў гісторыі Беларусі”**

На слайдах прэзентацыі дэманструюцца даты ў гісторыі Беларусі. Вучні адгадваюць. За кожны правільны адказ зарабляюць - 1 бал.

15 сакавіка (Дзень Канстытуцыі)

2 красавіка (Дзень яднання народаў Беларусі і Расіі)

9 мая (Дзень Перамогі)

3 ліпеня (Дзень незалежнасці)

26 красавіка 1986 (Дзень выбуху рэактара на ЧАЭС)

17 верасня (Дзень народнага адзінства ў Беларусі)

**4 тур: Партрэтная галерэя “Знакамітыя людзі Беларусі”**

На слайдах прэзентацыі дэманструюцца партрэты знакамітых людзей Беларусі. Вучні адгадваюць. За кожны правільны адказ зарабляюць - 1 бал.

(Напрыклад, Ефрасіння Полацкая, Францыск Скарына, Максім Мірны, Вікторыя Азаранка, Дар'я Домрачава, Дзмітрый Калдун, Анатоль Ярмоленка, Уладзімір Мулявін,)

**5 тур: Конкурс “Родная мова”**

Капітаны каманд цягнуць канверты з заданнем, дзе необходна словы з рускай мовы перакласці на беларуску.

**Прыклад заданняў для першай каманды:**

* Ступеньки — прыступкі
* Каблук — абцас
* Приветствие — вітанне
* Утро — раніца
* Бусы — пацеркі
* Заботливый — дбайны

**Прыклад заданняў для другой каманды:**

* Гордиться — ганарыцца
* Осуществить — здзейсніць
* Сковорода — патэльня
* Кольцо — пярсцёнак
* Воскресенье – нядзеля
* Колодец — студня

(На слайдах мультымедыйнай прэзентацыі з’яўляюцца правільныя пераклады для першай,а по тым для другой каманды)

**Настаўнік** Мяркуючы, як вы паспяхова справіліся з усімі заданнямі, то аб нашай вялікай Радзіме вы ведаеце многае.

**Настаўнік:** Думаю, наша Радзіма ўжо зараз ганарыцца вашымі поспехамі, і яшчэ больш будзе ганарыцца вамі ў будучыні. Будзьце годнымі грамадзянамі сваёй Радзімы, любіце, абараняйце, захоўваеце яе!

Беларусь — мая краіна!

Беларусь — мая Дзяржава!

Беларусь — мая Айчына!

Беларусі маёй слава!

Адраджаецца Дзяржава,

Абнаўляецца зямля…

Беларусі маёй слава!

Ты паплечніца мая!

**Настаўнік.** Вось і падыйшло да завяршэння наша мерапрыемства. Мне хочацца яшчэ раз нагадаць вам, дзеці, што вы – юныя грамадзяне нашай краіны. Ваша Радзіма – Рэспубліка Беларусь. Любіце і шануйце яе!

***Гучыць песня Аляксея Хлястова"Беларусь"***

**Дзякуй за увагу!**

**Спіс выкарыстанай літаратуры**

1. Дзяржаўны герб Рэспублікі Беларусь: <https://president.gov.by/ru/gosudarstvo/simvolika/gerb> (Дата звароту 18.10.2021)
2. Дяржаўны сцяг Рэспублікі Беларусь: https://president.gov.by/ru/gosudarstvo/simvolika/flag (Дата звароту: 19.10.2021)
3. ЗАКОН Рэспублікі Беларусь ад 4 студзеня 2021 г. № 83-з аб змяненні Закона Рэспублікі Беларусь " Аб дзяржаўных сімвалах Рэспублікі Беларусь: <https://pravo.by/upload/docs/op/H12100083_1609966800.pdf> (Дата звароту: 18.10.2021)